b'\n_START_ARTICLE_\nGary di Silvestri\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nHelmikuussa 2014 verkkolehti Deadspin syytti di Silvestri\xc3\xa4 veronkierrosta. Deadspin julkaisi t\xc3\xa4m\xc3\xa4n lis\xc3\xa4ksi tutkivan artikkelin, jossa kyseenalaistettiin monia di Silvestrin taustoihin liittyvi\xc3\xa4 yksityiskohtia._NEWLINE_Di Silvestrin pariskunta kertoi lukuisille tiedotusv\xc3\xa4lineille saaneensa Dominican kansalaisuuden "filantrooppisen toiminnan" kautta, mutta kielt\xc3\xa4ytyi k\xc3\xa4sittelem\xc3\xa4st\xc3\xa4 asiaa sen yksityiskohtaisemmin. My\xc3\xb6hemmin paljastui, ett\xc3\xa4 jokainen avioliitossa el\xc3\xa4v\xc3\xa4 pariskunta saa Dominican kansalaisuuden tallettamalla 175 000 Yhdysvaltain dollaria "National Commercial Bank of Dominican pankkitilille," ja maksamalla Dominican valtiovarainministeri\xc3\xb6lle 3 530 dollaria palkkioina ja tullimaksuina._NEWLINE_Kun lukuiset tiedotusv\xc3\xa4lineet yrittiv\xc3\xa4t l\xc3\xa4hesty\xc3\xa4 di Silvestri\xc3\xa4 v\xc3\xa4itteiden pohjalta, he joko kielt\xc3\xa4ytyiv\xc3\xa4t kommentoimasta tai j\xc3\xa4ttiv\xc3\xa4t vastaamatta pyynt\xc3\xb6ihin.\n_START_SECTION_\nKyseenalainen karsinta\n_START_PARAGRAPH_\nThe San Diego Union-Tribune julkaisi vuoden 2014 helmikuussa artikkelin, jossa kyseenalaistettiin di Silvestrin pariskunnan p\xc3\xa4\xc3\xa4sy kilpailuihin. Hiiht\xc3\xa4j\xc3\xa4t ansaitsevat pisteit\xc3\xa4 kilpailemalla karsintakilpailuissa. Di Silvestrit ansaitsivat paikkansa olympialaisissa hiiht\xc3\xa4m\xc3\xa4ll\xc3\xa4 alasarjakisoissa Uudessa-Seelannissa ja Pohjois-Amerikassa. Gary sijoittui viimeiseksi nelj\xc3\xa4 kertaa kuudessa kilpailussa, ja Angelica j\xc3\xa4i kolmen huonoimman kilpailijan joukkoon 13 kertaa, kun h\xc3\xa4n osallistui 14 kilpailuun. Gary saavutti tarvittavan m\xc3\xa4\xc3\xa4r\xc3\xa4n pisteit\xc3\xa4 kuudesta kilpailusta.\n_START_SECTION_\nOlympialaiset\n_START_PARAGRAPH_\nGary di Silvestri kilpaili vaimonsa, Angelican, kanssa vuoden 2014 talviolympialaisissa. Kumpikaan osapuoli ei kuitenkaan selviytynyt maaliin saakka. Gary oli yksi nelj\xc3\xa4st\xc3\xa4 keskeytt\xc3\xa4neest\xc3\xa4 kilpailijasta (yksi ei osallistunut lainkaan). T\xc3\xa4st\xc3\xa4 huolimatta h\xc3\xa4n oli ainoa keskeytt\xc3\xa4nyt hiiht\xc3\xa4j\xc3\xa4, joka ylsi ensimm\xc3\xa4iselle tarkastuspisteelle.'